Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 495/11/5511	Žilina, 7.8.2013
EEČ : 2-43-385-2013

U Z N E S E N I E

Trestná vec:	obvinený XXXXX  
Prečin:	Porušovanie ochrany rastlín a živočíchov podľa § 305 odsek 2 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov.

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.7.2011, spisová značka 3 Pv 495/11/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V rozpore so všeobecne záväznými predpismi na ochranu prírody a krajiny dňa 10.04.2011 okolo 10.15 hod. riadil motorové vozidlo zn. Land Rover, ev. č. ZA 794 EF, tmavomodrej farby, po nespevnenej ceste, pod bukovým lesom, kataster obce Varín, v časti Koňhora "Želehosť", okres XXXXX, ktorá lokalita podlieha II. stupňu ochrany prírody a krajiny.

Uznesením prokurátora Okresnej prokuratúry XXXXX zo dňa 13.7.2011, spisová značka 3 Pv 495/11/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
	Uznesením Okresnej prokuratúry v Žiline pod č. 3Pv 495/11 zo dňa 13.07.2011, práv. dňa 22.07.2011, bolo podľa § 216 ods. 1 Tr. poriadku podmienečne zastavené trestné stíhanie obv. XXXXX pre prečin porušovania ochrany rastlín a živočíchov podľa § 305 odsek 2 Trestného zákona, ktorého skutku sa dopustil tým spôsobom, ako je uvedené vo výrokovej časti tohto uznesenia. Obvinenému bola stanovená skúšobná doba v trvaní 2 roky. 

	Po uplynutí skúšobnej doby som zisťovala, či obvinený žil riadnym spôsobom života. Bolo zistené, že obvinený v skúšobnej dobe sa nedopustil žiadneho protiprávneho konania, jeho konaním nevznikla žiadna škoda a je preto možné vysloviť, že splnil všetky podmienky, aby bolo vydané uznesenie podľa § 217 ods. 1 Tr. poriadku, teda, že sa v priebehu skúšobnej doby podmienečného zastavenia trestného stíhania osvedčil. 

	Vychádzajúc z týchto skutočností rozhodla som tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Šamajová
prokurátorka